Un bărbat din Iași a înșelat 5 pensionare prin metoda "Oxigenul". A pretins că este medic și le-a cerut bani pentru rudele bolnave de COVID-19.
Un bărbat din Iași a înșelat 5 pensionare. Șarlatanul cerea bani sub pretextul că trebuie să cumpere oxigen pentru rude. Așa a reușit să strângă mai bine de 50.000 de lei.
După metoda Accidentul, noua escrocherie la modă se numește acum Oxigenul. Un bărbat din Iași a stors de bani 5 victime naive.Acesta susținea că este medic și că o rudă a victimei are nevoie de bani pentru terapie COVID.Bărbatul de 43 de ani suna pe fix bătrâne din Iași și le spunea că ori soțul, ori fiul, ori fiica sunt în stare gravă într-un spital COVID și că au nevoie de oxigen. Cerea bani fie pentru plata tratamentului, fie pentru ventilatoare mecanice.Victimele sunt 5 bătrâne din județul Iași. Toate au peste 80 de ani, iar una dintre ele a avut chiar curaj să sune la Poliție și să spună ce s-a întâmplat.Bărbatul a reușit să strângă de la victime peste 44 de mii de lei, la care se mai adaugă 200 de euro, 100 de dolari și chiar două carduri de pensii, pe care a reușit să le ia cu tot cu codurile PIN.Escrocul a fost prins în flagrant delict când lua 5.100 de lei de la o bătrână de 86 de ani.Urmăriți Aleph News pe Facebook, Twitter, Youtube și Instagram!